CELEX: 62015FN0130
Language: el
Date: 2015-10-01 00:00:00
Title: Υπόθεση F-130/15: Προσφυγή-αγωγή της 1ης Οκτωβρίου 2015 — ΖΖ κατά EKT

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/52
            
         Προσφυγή-αγωγή της 1ης Οκτωβρίου 2015 — ΖΖ κατά EKT
   (Υπόθεση F-130/15)
   (2016/C 016/62)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: L. Levi και A. Tymen, δικηγόροι)
   
      Καθής-εναγομένη: Ευρωπαϊκή Κεντρική Τράπεζα (ΕΚΤ)
   
      Αντικείμενο και περιγραφή της διαφοράς
   
   Ακύρωση της αποφάσεως της εκτελεστικής επιτροπής της ΕΚΤ περί μη χορηγήσεως στον προσφεύγοντα-ενάγοντα συμπληρωματικής μισθολογικής αυξήσεως, στο πλαίσιο της διαδικασίας ετήσιας αναθεωρήσεως των μισθών και των πριμοδοτήσεων για το έτος 2015, καθώς και αίτημα αποζημιώσεως της υλικής ζημίας και ικανοποιήσεως της ηθικής βλάβης.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της εκτελεστικής επιτροπής, που ελήφθη στις 24 Φεβρουαρίου 2015 και ανακοινώθηκε στο προσωπικό στις 13 Μαρτίου 2015, να μη χορηγήσει στον προσφεύγοντα συμπληρωματική μισθολογική αύξηση (ΣΜΑ) για το 2015·
            
         
               —
            
            
               να ακυρώσει την απόφαση περί απορρίψεως της ειδικής προσφυγής, που φέρει ημερομηνία 10 Ιουλίου 2014 και παρελήφθη στις 20 Ιουλίου 2014·
            
         
               —
            
            
               εφόσον παρίσταται ανάγκη, να ακυρώσει την απόφαση του αρμόδιου προϊσταμένου τμήματος να μην εξετάσει ούτε να προτείνει στον προσφεύγοντα ΣΜΑ, απόφαση που γνωστοποιήθηκε σιωπηρώς με την απόφαση της εκτελεστικής επιτροπής της 24ης Φεβρουαρίου 2015 και με την από 10 Ιουλίου 2015 απόφαση περί απορρίψεως της ειδικής προσφυγής·
            
         
               —
            
            
               να διατάξει την αποκατάσταση της υλικής ζημίας η οποία συνίσταται στην απώλεια πιθανότητας χορηγήσεως ΣΜΑ το 2015, εκτιμώμενη σε 49 102 ευρώ, ή, εναλλακτικώς, την ακύρωση της διαδικασίας που οδήγησε στην απόφαση της 24ης Φεβρουαρίου 2015 και τη διοργάνωση, από την ΕΚΤ, νέας διαδικασίας για τη χορήγηση συμπληρωματικών μισθολογικών αυξήσεων για το 2015·
            
         
               —
            
            
               να υποχρεώσει την καθής-εναγομένη στην ικανοποίηση της ηθικής βλάβης του προσφεύγοντος-ενάγοντος, εκτιμώμενης ex aequo et bono σε 10 000 ευρώ·
            
         
               —
            
            
               να καταδικάσει την Ευρωπαϊκή Κεντρική Τράπεζα στο σύνολο των δικαστικών εξόδων.